*Kivonat a Jászberény Városi Önkormányzat Képviselő-testületének 2019. december 18-án megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***337/2019. (XII. 18.) határozata***

***A jászberényi 4125 hrsz-ú ingatlan részterületének értékesítésre kijelöléséről és vételárának megállapításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-a által meghatározott jogkörében eljárva az alábbi ingatlan részterületeit értékesítésre kijelöli, és a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: vagyonrendelet) 22. § (2) bekezdésében foglaltak alapján az értékesítési eljárás során az ingatlan részterületeinek pályázati induló árát az alábbiakban határozza meg:

|  |  |  |  |  |  |
| --- | --- | --- | --- | --- | --- |
| **Sorszám** | **Hrsz. és természetbeni elhelyezkedés** | **Terület és megnevezés** | **Értékbecslő által megállapított forgalmi érték (Áfá-t tartalmazza)** | **Pályázati induló ár** | **Megjegyzés** |
| 1 | 4125 hrsz-ú ingatlan részterülete (Jászberény, Darázs utca térsége) | 1453 m² területű közterületből kb. 60 m2 | 12.200.- Ft /m2 | 12.200- Ft/m2 | - |

1. A Képviselő-testület az 1. pontban nevezett ingatlan részterületének (a továbbiakban: ingatlanrész) zárkörű, meghívásos pályázati hirdetmény útján történő értékesítéséről határoz. A Képviselő-testület dönt arról, hogy az ingatlanrész értékesítésére vonatkozó pályázati hirdetményt a jászberényi 4133 hrsz-ú ingatlan (szomszédos ingatlan) tulajdonosának, az ILZO Profit Kft. (székhely: 5100 Jászberény, Hegedűs utca 13., képviseli: Ilonka Zoltán ügyvezető) részére kell megküldeni.
2. A Képviselő-testület felkéri a Városüzemeltetési és Tulajdonosi Bizottságot, valamint megbízza a Polgármesteri Hivatal Közgazdasági Irodájának vezetőjét a nevezett ingatlanrész értékesítési eljárásának lefolytatására a vagyonrendelet 23. § (2) bekezdés c) pontja alapján. A Képviselő-testület dönt arról, hogy az értékesítés során a pályázati kiírásban kerüljön rögzítésre, hogy a pályázónak vállalnia kell az ingatlanrész értékesítéséhez szükséges telekalakítási eljárás megindítását és lebonyolítását, valamint az ezzel kapcsolatos valamennyi költség megfizetését.

**Határidő**: folyamatos

**Felelős**: Bobák Zsolt, a Városüzemeltetési és Tulajdonosi Bizottság elnöke

Kiss József, a PH Közgazdasági Iroda vezetője

1. A Képviselő-testület felhatalmazza Jászberény Város Polgármesterét az értékesítési eljárás lefolytatását követően a nevezett ingatlanrészre vonatkozó adásvételi szerződés aláírására.

**Határidő:** folyamatos

**Felelős**: Budai Lóránt polgármester (a szerződés aláírása vonatkozásában)

Kiss József, a PH Közgazdasági Iroda vezetője

**Erről:**

1. Jász-Nagykun-Szolnok Megyei Kormányhivatal – Szolnok,
2. PH Közgazdasági Iroda – helyben,
3. Városüzemeltetési és Tulajdonosi Bizottság valamennyi tagja – helyben,
4. Képviselő-testület valamennyi tagja – helyben,
5. Irattár

**é r t e s ü l**.

|  |  |  |
| --- | --- | --- |
| ***Budai Lóránt sk.*** |  | ***Dr. Sass Krisztina sk.*** |
| ***polgármester*** | ***aljegyző*** |

*Kivonat hiteléül:*

*Jászberény, 2019. december 19.*

*(Dr. Bessenyei Lilla)*

*irodavezető*